Hendrikus Andreas «Hennie» Kuiper (Denekamp, 3 de febrer de 1949) va ser un ciclista neerlandès, que fou professional entre 1973 i 1988. Durant la seva carrera esportiva aconseguí nombrosos èxits, sent els més destacats la medalla d'or de la prova en ruta dels Jocs Olímpics de Munic, el 1972, el Campionat del món de ciclisme de 1975, i quatre dels cinc "monuments del ciclisme". A les grans voltes va guanyar dues etapes a la Volta a Espanya i tres al Tour de França. Junt a Ercole Baldini i Paolo Bettini són els únics ciclistes en haver guanyat el Campionat del món i la prova en ruta dels Jocs Olímpics.